text: Hund snusede sig frem til diesel-tyv
  18 maj 2014 kl. 07.46
  En politihund snusede sig i nat frem til en dieseltyv på genbrugspladsen ved motorvejen i Kliplev. Det var anden dag i træk, at en dieseltyv blev pågrebet. En litauer sidder fængslet for tyveriet og vil blive udvist på mandag.
  Nattens tyveri skete på en genbrugsplads ved Kliplev nær Aabenraa. Et vagtfirma konstaterede, at der havde været indbrud i en container på pladsen og slog alarm til politiet, oplyser vagtchef Torben Møller, Syd- og Sønderjyllands Politi, til TV SYD.
  En politihund blev sat ind på stedet ? og den fandt frem til en mand, som var ved at stjæle benzin fra en rendegraver. Han havde også nogle af de ting, som var fjernet fra den opbrudte container.
  Den anholdte person har dansk personnummer, men et udenlandsk klingende navn.
  